钦定古今图书集成/理学汇编/学行典/第212卷 > 廖仁端
## 钦定古今图书集成/理学汇编/学行典/第212卷 > 廖仁端

按《顺昌县志》：“廖仁端，字元克，交溪人。性至孝，母病百
具尽孝。时父七旬，晨夕不离侧，起居温凊，虽溺器必
亲，三十年如一日。孝声籍甚，然畏人知，邑令孙欲旌
之，叩谢曰：‘端居孝名，置诸昆弟何地’？力辞，勿上请。孙
至交溪，见端，率众祈雨，曰：‘孝子祷必应’。夜果大雨，归
告翁曰：‘廖孝子不可不面’。异日，翁执端手于龙湖之”
湄，注视良久，曰：“真善人也。”因指示二孙曰：“汝曹当学。”
及卒，宫七台为作《孝子传》。